इस साल अगस्त में थोक मूल्य सूचकांक आधारित मु्द्रास्फीति की दर 3.74 प्रतिशत तथा पिछले साल सितंबर में शून्य से 4.59 प्रतिशत पर रही थी। इससे पहले गुरुवार को जारी आँकड़ों के अनुसार, सितंबर में खुदरा महँगाई भी घटकर 13 महीने के निचले स्तर 4.31 प्रतिशत पर आ गयी। चालू वित्त वर्ष की पहली छमाही में अप्रैल से सितंबर के बीच औसत थोक महँगाई दर 4.28 प्रतिशत रही है जबकि पिछले वित्त वर्ष की पहली छमाही में यह 0.23 प्रतिशत रही थी। वाणिज्य एवं उद्योग मंत्रालय से प्राप्त आँकड़ों के अनुसार, खाद्य पदार्थों की महँगाई दर अगस्त के 8.23 प्रतिशत की तुलना में बड़ी गिरावट के साथ 5.75 प्रतिशत पर आ गयी। यह गिरावट मुख्य रूप से प्याज तथा हरी सब्जियों के दाम में कमी के कारण देखी गयी है। सितंबर 2015 की तुलना में गत सितंबर में प्याज 70.52 प्रतिशत तथा सब्जियाँ 10.91 प्रतिशत सस्ती हुई हैं। वहीं आलू के दाम 73.31 प्रतिशत बढ़े हैं।